
Forord


Forord


Poul Ottos sideveje


Hvad er en sidevej


Du ved det ej?


Det er en vej, som fra den store vej til siden går.


Nu det du forstår!


Nogle er veje i et boligkvarter,


andre går gennem skov, krat og mark,


hvor Peter Stig sover i sin bivuak.


Sideveje kan være i et lusket havnekvarter.


Jeg behøver vist ikke at sige mer’.


Nogle sideveje


behøver din pleje.


De ofte i et bolig lav


har deres eget ophav.


Så lad os se, hvad mine sideveje i det følgende vil bringe.


Jeg håber på, at de i dig, vil få nogle klokker til at ringe.


Da min natlige drøm stadig i min hukommelse findes,


mener jeg helt sikkert, at den skal til forordet bindes.


Så jeg vil følge strømmen


og bringe drømmen:


Min natlige drøm


Jeg drømte i nat,


da jeg lå badet i sved i min dyne af vat,


at en anmelder havde læst mine sidste digte og sagde, at,


Poul Otto er en gammel, halvskør skid,


der skriver lokumsdigte med flid.


Jeg begriber ikke, hvad der går af den arme mand,


er han mon helt gået fra sin moralske forstand!


Uha, jeg drømte videre, det lyder ikke godt,


for i hele mit liv har jeg skrevet småt.


Det er først nu i min højre alder,


at skrive trangen på mig kalder.


Jeg skriver derfor om alt det, jeg undrer mig over - også


om meget slum.


Så bevares, måske kan der i sprøjten komme lidt skum.


Naturligvis gør jeg det ikke for at spille dum;


men jeg har så svært ved at være stum.


Så lød der et kæmpe bum!


Poul Otto var ud af sengen faldet


og følte sig endnu engang mere end nogensinde kaldet


til at tænke og skrive


for på den måde at holde sin gode samvittighed i live!


Han skrev dog ikke digtene på væggen på toilettet,


så I kan føle jer ganske lettet!


'Mine sideveje' er skrevet


på papir, som jeg har af lokumsrullen afrevet!


Måske sandt eller måske ikke?


Det er min besked.


Min lille hemmelighed!


Så anmelderen kan have ganske ret,


selv om digtene ikke er skrevet, siddende på et lokumsbræt.









Når man bliver gammel


Snart fødselsdag


Jeg i almanakken næsten ikke tør kigge.


Jeg forstår det slet ikke?!


Om nogle dage få, nogen måske mig hylder,


når jeg firsindstyve år fylder!


På dagen i dag,


jeg fatter ikke, hvor tiden er blevet af.


Dog på en måde jeg det forstår.


En kæmpe forskel på i dag og i går.


Jeg husker tiden efter W.W. 2,


hvor vi måtte gå med slidte sko.


Jeg husker rationeringer på mange varer!


Jeg husker hvordan vi måtte på alting spare!


Jeg måtte i min kusine Kirstens aflagte gummistøvler gå.


Tænk jer, de var blå.


“Du har tøse støvler på,”


råbte klassens dreng så rå.


Tiden gik,


og pludselig kunne vi købe slik.


Bananer var stadig en mangelvare,


det var bare nogle mennesker rare,


der bragte dem til vores hjem.


Rationeringen var stadig slem.


Tilværelsen var slet ikke så nem,


Men et sted ude i horisonten stod døren på klem.


Ud til siden med alle de slette egoister!


Den nye verden var for optimister!


Men sådan gik det ikke, desværre.


Det blev meget værre.


Egoister og psykopater mønstrede soldater,


Det var magtsyge akrobater.


Krigen, der aldrig igen ville komme,


som det var blevet sagt af de fromme,


blussede op på ny,


både på land, til søs og i by.


Krig fulgte på krig.


Jeg hørte min stakkels mors skrig.


Vi måtte i vores hverdage krigen negligere,


for vores liv at kunne aktivere.


Skolen var den sorte, kæft trit og retning;


vi gider ikke at høre på din beretning.


Det var først i de sidste skoleår,


at det for os elever blev vår.


Der kom nye unge lærere på jobbet,


så vi følte os ikke længere mobbet.


De gad på os høre


og med os diskutere emner skøre.


TV’et dukkede op.


Stort og tungt med en vældig krop.


Billederne var sorte og hvide.


Vi var naive og troede, at vi på alting kunne lide.


Manipulationen var stor som i dag,


for mange er det kommet som et slag.


Farve TV fulgte trop,


Tilmed med en mindre krop.


Vi lullede os i søvn på sin vis,


når de præsenterede den sene TV avis.


Uddannelsen på land og til søs,


var lærerig for en nysgerrig knøs.


Pludselig blev perspektivet et andet.


Ude i verden, hvor jeg var landet.


Jeg oplevede USA, Japan og Østen,


med sejlads langs hele kysten.


Alt det, man dengang ikke kunne læse,


forstod jeg på en gang, så jeg på mange fordomme kunne


blæse.


Jeg oplevede Vietnam krigens gru


i et og nu.


Gamle dystre minder kom til overfladen op.


Jeg måtte tænke mig om, for ikke at få et flop.


Gift, ikke ved første blik;


men da det gav et klik.


To år i det danske ildsprudende søværn,


efterhånden, en fortid fjern.


Børn, to - en pige og en dreng.


Tilværelsen var slet ikke streng.


Arbejde på Power Station,


i begyndelsen efter en gammel tradition.


Senere efter moderne princip;


Computeren kom pludselig med et pip!


Da min kære kone døde,


begyndte jeg psykisk at bløde.


Tilværelsen blev en anden.


Heldigvis undgik jeg at gå fra forstanden.


Senere jeg blev gift igen


og fik to drenge mere, min ven.


Mobiltelefonen dukkede op,


ganske smart, man kunne have den på sin krop.


Udviklingen gik med lynets hast,


der blev oprettet så mangen en sendemast.


Mobilen en lille computer blev,


så folk den ned fra hylderne hev.


Så en dag


kom det, som med et slag.


Jeg udenfor Power Station måtte komme,


min tid på arbejdsmarkedet var omme.


Renoverede gamle huse og gårde


i Sveriges land,


jeg lavede det hele ene mand.


Så døde min anden kone,


og jeg sad alene på min trone.


Rejste rastløst rundt,


jeg aner ikke, om det var sundt.


I Marokko end berber kvinde


blev for mig et varigt minde.


Gift for tredje gang;


mens fuglene sang.

